section_heading: Općenito
paragraph_text: Mac OS X uvodi brojne nove mogućnosti da ponudi stabilniji i sigurniji sustav nego njegov prethodnik Mac OS 9. Na primjer, preventivni višezadaćni rad i zaštita memorije poboljšavaju mogućnost sustava da izvodi više aplikacija istodobno bez njihova međusobnog prekidanja. Mnogi aspekti Mac OS X-ove arhitekture su izvedeni iz OpenStepa, koji je bio dizajniran da bude prenosiv, te da olakša prijelaz s jedne platforme na drugu. Na primjer, Nextstep je bio prebačen s originalne 68k bazirane NeXT radne stanice na x86 i druge arhitekture do Appleove kupnje NeXT-a, i OpenStep je kasnije bio prebačen na PowerPC arhitekturu kao dio Rhapsody projekta.